הכרה ברפובליקה העממית של דונצק וברפובליקה העממית של לוגנסק
עמדות שננקטו על ידי מדינות וארגונים לגבי עצמאות > מדינות וישויות שלא הכירו ב-DPR וב-LPR כמדינות עצמאיות > המדינות החברות באו"ם

| מדינה | הערות |
| --- | --- |
אלבניה אלבניה: השרה לענייני אירופה וחוץ של אלבניה, אולטה ג'אצ'קה, פרסמה הצהרה בטוויטר: "אלבניה מגנה את ההכרה של רוסיה בעצמאותם של אזורי דונצק ולוגנסק. הפרה ברורה של החוק הבין-לאומי, הסכם מינסק ושלמותה הטריטוריאלית והריבונות של אוקראינה. אלבניה עומדת מאוחדת עם שותפותיה ובעלות בריתה בתמיכה באוקראינה".
ארגנטינה ארגנטינה: משרד החוץ הדהד את קריאתו של מזכ"ל האו"ם גוטרש לכבד את הריבונות הטריטוריאלית וקרא לפתרון הסכסוך בדרכי שלום. ארגנטינה גם קראה לכבד את מגילת האומות המאוחדות ואת החוק הבין-לאומי.
אוסטרליה אוסטרליה: שר החוץ האוסטרלי גינה את ההכרה הרוסית בדונצק ולוגנסק כמדינות עצמאיות, ואמר כי היא "מערערת באופן בוטה את הריבונות והשלמות הטריטוריאלית של אוקראינה ואין לה תוקף לפי החוק הבין-לאומי". השר גם גינה את הודעתו של הנשיא פוטין לפיה רוסיה פורסת "כוחות שמירת שלום" במזרח אוקראינה וקבע כי "החיילים האלה אינם שומרי שלום".
אוסטריה אוסטריה: שר החוץ האוסטרי, אלכסנדר שלנברג, קבע כי ההכרה של הפדרציה הרוסית ברפובליקות העממיות של דונצק ולוגנסק מייצגת "הפרה חמורה של ריבונותה ושלמותה הטריטוריאלית של אוקראינה אותה אנו מגנים מכל וכל".
בלגיה בלגיה: שרת החוץ הבלגית סופי וילמס צייצה בטוויטר: "בלגיה מגנה את ההכרה בשטחים הבדלניים באוקראינה. זוהי הפרה של החוק הבין-לאומי, הסכמי מינסק ושלמותה הטריטוריאלית של אוקראינה. אנו נעבוד בשיתוף פעולה הדוק עם האיחוד האירופי ונאט"ו לתגובה חזקה ומאוחדת".
בוסניה והרצגובינה בוסניה והרצגובינה: חבר נשיאות בוסניה והרצגובינה הבוסניאקי, שפיק ג'פרוביץ', גינה את ההכרה הרוסית בעצמאותן של דונצק ולוגנסק. "בוסניה והרצגובינה מכבדת ותומכת בשלמותה הטריטוריאלית ובריבונותה של אוקראינה. אני מגנה את החלטת הפדרציה הרוסית להכיר בשני האזורים האוקראינים כמדינות, וזו הפרה בוטה של החוק הבין-לאומי", אמר ג'פרוביץ'. חבר הנשיאות הסרבי, מילורד דודיק, טען שזוהי רק דעתו האישית של ג'פרוביץ', ורפובליקה סרפסקה תחפש נייטרליות לאומית בנוגע לסוגיית אוקראינה, כך דיווח רדיו אירופה החופשית. יושב ראש הנשיאות הקרואטי, ז'לקו קומשיץ', גינה בחריפות את "המתקפה של רוסיה על שטחה של אוקראינה".
בולגריה בולגריה: במשך שנים היו היחסים בין בולגריה לרוסיה מתונים. עם זאת, ביום ההכרזה גינה ראש הממשלה קיריל פטקוב את הכרתו של פוטין בדונצק ולוגנסק כישויות עצמאיות. הוא הצהיר: "אנו ממשיכים לשמור על שלמותה הטריטוריאלית של אוקראינה בגבולותיה המוכרים בין-לאומית. יש לכבד את החוק הבין-לאומי. אנו, האיחוד האירופי, נגיב מאוחדים להגנתנו". באותה הצהרה פרסם משרד החוץ הבולגרי את ההצהרה כי "ההכרה ברפובליקות הבדלניות לוגנסק ודונצק היא הפרה בוטה של החוק הבין-לאומי ופוגעת בביטחון האירופי. הסלמה כזו דורשת תגובה אחידה והחלטית".
קנדה קנדה: ראש ממשלת קנדה ג'סטין טרודו גינה את מעשיו של פוטין וכינה אותם "הפרה בוטה של ריבונות אוקראינה", ואף הציע להפעיל עיצומים כלכליים על רוסיה.
הרפובליקה העממית של סין הרפובליקה העממית של סין: וואנג וונבין, דובר משרד החוץ של הרפובליקה העממית של סין, אמר בתגובה לשאלות כתבים: "עמדת סין בסוגיית אוקראינה עקבית. יש לכבד את הדאגות הביטחוניות הלגיטימיות של כל מדינה ולשמור במשותף על עקרונות ומטרות מגילת האו"ם".
קוסטה ריקה קוסטה ריקה: ממשלת קוסטה ריקה הצהירה כי היא תומכת בהצהרת מזכ"ל האו"ם לפיה ההכרה ברפובליקות העממיות של דונצק ולוגנסק מפרות את השלמות הטריטוריאלית של אוקראינה. קוסטה ריקה קראה גם להפחתת ההסלמה במזרח אירופה ולפתרון המצב על ידי דיאלוג.
קרואטיה קרואטיה: ראש ממשלת קרואטיה, אנדריי פלנקוביץ', צייץ בטוויטר: "אנו מגנים את ההכרה של רוסיה באזורים המוכרזים עצמאית דונצק ולוגנסק, המהווה הפרה של החוק הבין-לאומי ושלמותה הטריטוריאלית של אוקראינה. יחד עם שותפינו (האיחוד האירופי), אנו מביעים את הסולידריות שלנו עם וולודימיר זלנסקי ועם העם (האוקראיני)".
קפריסין קפריסין: "לאור ההתפתחויות באוקראינה, משרד החוץ של רפובליקת קפריסין חוזר על תמיכתו בריבונותה, עצמאותה ושלמותה הטריטוריאלית של אוקראינה בגבולותיה המוכרים בין-לאומית".
צ'כיה צ'כיה: פקידים צ'כים רבים גינו את החלטת הנשיא פוטין להכיר בעצמאותן של הרפובליקות העממיות של דונצק ולוגנסק, אותם ראו כ"הפרה של הסכמי מינסק והחוק הבין-לאומי". משרד החוץ הצ'כי אמר שהצעד הוא הפרה בוטה של הריבונות ושלמותה של אוקראינה. ראש הממשלה פטר פיאלה הצהיר כי צ'כיה עומדת איתן מאחורי אוקראינה חופשית ועצמאית ויודעת מניסיונה ההיסטורי שצעדים כאלה לעולם אינם מובילים לשלום.
דנמרק דנמרק: ראש ממשלת דנמרק, מדה פרדריקסן, פרסמה הצהרה בטוויטר: "החלטת רוסיה להכיר באזורי ה-DNR וה-LNR של אוקראינה כעצמאיים היא הפרה בוטה של הריבונות האוקראינית והחוק הבין-לאומי. דנמרק מגנה את ההחלטה, שלא תישאר ללא מענה. אנחנו עומדים לצד אוקראינה".
אסטוניה אסטוניה: שרת החוץ של אסטוניה אווה-מריה לימטס: "תמיכתנו בריבונותה ובשלמותה הטריטוריאלית של אוקראינה היא בלתי מעורערת".
פינלנד פינלנד: לשכת נשיא פינלנד סאולי ניניסטה: "פינלנד מגנה את המעשים החד-צדדיים של רוסיה המפרים את ריבונותה ושלמותה הטריטוריאלית של אוקראינה. ההכרה באזורים הבדלניים במזרח אוקראינה היא הפרה חמורה של הסכמי מינסק. פינלנד מגיבה למעשיה של רוסיה כחלק האיחוד האירופי."
צרפת צרפת: שעות לאחר ההכרה, נשיא צרפת עמנואל מקרון, שהציע פסגה בין נשיא ארצות הברית ג'ו ביידן לפוטין לאור המשבר האוקראיני-רוסי, גינה את ההכרה ודרש הטלת עיצומים.
גאורגיה גאורגיה: נשיאת גאורגיה, סלומה זוראבישווילי, פרסמה הצהרה בטוויטר: "גאורגיה מגנה בחריפות את «ההכרה» של רוסיה באזורי דונצק ולוגנסק האוקראינים, וחוזרת על התרחיש שהוביל לכיבוש 20% משטחנו [במלחמת גאורגיה–רוסיה]. גאורגיה עומדת לצידך, הנשיא זלנסקי, ותומכת בשלמותה הטריטוריאלית והשלום של אוקראינה".
גרמניה גרמניה: קנצלר גרמניה אולף שולץ גינה את ההכרה בשני האזורים, והכריז כי הכרה כזאת תהיה "הפרה חד-צדדית" של הסכם מינסק, שמיתן את פעולות האיבה באזור דונבאס.
יוון יוון: משרד החוץ היווני הצהיר: "ההכרה של רוסיה בהכרזת ה"עצמאות" הבלתי חוקית והחד-צדדית של האזורים הבדלניים באוקראינה, דונצק ולוגנסק, מהווה הפרה בוטה של עקרונות היסוד של המשפט הבין-לאומי, שלמותה הטריטוריאלית של אוקראינה והסכמי מינסק".
גואטמלה גואטמלה: ממשלת גואטמלה הביעה את גינויה ל"הכרה החד-צדדית" של רוסיה ב"רפובליקות הבדלניות" של דונצק ולוגנסק באוקראינה, עליה הכריז הנשיא ולדימיר פוטין.
הונדורס הונדורס: משרד החוץ של הונדורס הפציר בגורמים המעורבים במשבר למצוא את הדרך ליציאה ממנו באמצעות דיאלוג. המשרד הדגיש את חשיבותה של אוקראינה בדו-קיום באירופה וקורא למעצמות אחרות לא להתערב באוקראינה ולהגן על מערכת בין-לאומית המבוססת על חוק בין-לאומי המכבד את הריבונות והשלמות הטריטוריאלית של אוקראינה.
בולגריה בולגריה: ראש ממשלת הונגריה ויקטור אורבן הבטיח את המשך תמיכתה של הונגריה בריבונותה ובשלמותה הטריטוריאלית של אוקראינה. הוא הוסיף כי הונגריה תתמוך במאמצים המשותפים של האיחוד האירופי ליישב את הסכסוך.
איסלנד איסלנד: ראש ממשלת איסלנד, קתרין יקובסדוטיר, הצהירה בטוויטר: "ההסלמה של רוסיה באוקראינה היא הרסנית ואני מודאגת עבור האזרחים החפים מפשע באזור. זוהי הפרה בלתי מתקבלת על הדעת של החוק הבין-לאומי. הסלמה וסכסוך מזוין אינם הפתרון לאתגרי המצב הנוכחי. הדלת לדיפלומטיה חייבת להישאר פתוחה".
אינדונזיה אינדונזיה: נשיא אינדונזיה, ג'וקו וידודו, אמר כי הוא מסכים עם מזכ"ל האו"ם וביקש להפסיק את המתיחות באוקראינה בהקדם האפשרי, הפציר בשני הצדדים להתאפק והבהיר כי לא יאפשר מלחמה. דובר משרד החוץ, טאוקו פאייזאסיאה, הצהיר כי אינדונזיה פועלת בתוקף לפי מגילת האו"ם והחוק הבין-לאומי לגבי שלמות טריטוריאלית של אומה ומגנה כל מהלך שמפר בבירור עיקרון זה.
אירלנד אירלנד: שר החוץ של אירלנד, סיימון קובני: "תמיכתה של אירלנד בריבונותה ובשלמותה הטריטוריאלית של אוקראינה בגבולותיה המוכרים בין-לאומית וזכותה לבחור את נתיב מדיניות החוץ והביטחון שלה היא בלתי מעורערת. ההחלטה של הפדרציה הרוסית להמשיך בהכרה באזורים לא ממשלתיים במחוזות דונצק ולוגנסק באוקראינה כיישויות עצמאיות נוגדות את החוק הבין-לאומי, מהווה הפרה בוטה של שלמותה הטריטוריאלית של אוקראינה, ומסמנת הפרה ברורה וחד-צדדית של הסכמי מינסק. אירלנד תומכת בתגובה ברורה וחזקה של האיחוד האירופי, כולל צעדי עיצומים נוספים".
ישראל ישראל: שר החוץ יאיר לפיד שותף לדאגה של הקהילה הבין-לאומית מהצעדים שננקטו במזרח אוקראינה וההסלמה החמורה במצב. ישראל מקווה לפתרון דיפלומטי שיוביל לרגיעה, ומוכנה לעזור אם תתבקש. ישראל תומכת בשלמותה הטריטוריאלית ובריבונותה של אוקראינה.
איטליה איטליה: שר החוץ האיטלקי, לואיג'י די מאיו, גינה את החלטת השלטונות הרוסיים להכיר במה שמכונה הרפובליקות הבדלניות לוגנסק ודונצק והכריז שהיא מפרה את הסכם מינסק. מאז 2016, ל-DPR ול-LPR יש נציגויות לא-רשמיות באיטליה (בטורינו, ורונה ומסינה), שאינן מוכרות על ידי הרשויות האיטלקיות.
יפן יפן: ראש ממשלת יפן, פומיו קישידה, גינה את ההכרה הרוסית בעצמאות דונצק ולוגנסק וכינה אותה כהפרה של הריבונות האוקראינית. שר החוץ יושימאסה היישי אמר שיפן תעבוד עם הקהילה הבין-לאומית, כולל ה-G7, כדי לכפות צעדים נוקשים נגד רוסיה.
קזחסטן קזחסטן: שר החוץ הקזחי: "אני חייב להבטיח לכם: אין שאלה של הכרה של קזחסטן ברפובליקות העממיות של דונצק ולוגנסק. אנחנו יוצאים מיסודות המשפט הבין-לאומי ועקרונות היסוד של מגילת האו"ם". ב-17 ביוני 2022, במהלך דיון פומבי בפורום סנקט פטרבורג הבין-לאומי לכלכלה, הצהיר נשיא קזחסטן קאסים-ג'ומארט טוקאייב שקזחסטן לא תכיר במה שכינה "שטחים מעין-מדינתיים" בדונצק ולוגנסק.
קניה קניה: שגריר קניה באו"ם, מרטין קימני, אמר כי קניה ומדינות אפריקאיות רבות "נולדו" עם סיום הקולוניאליזם ולא הצליחו לקבוע את גבולותיהן, בהצהרה המגנה את ההכרה ברוסיה. במקום לרדוף אחרי מדינות המבוססות על "הומוגניות אתנית, גזעית או דתית", שנשאה את הסיכון של עשרות שנים של "מלחמות עקובות מדם", המדינות "הסכימו להסתפק בגבולות שירשו. במקום ליצור עמים שיסתכלו אחור להיסטוריה בנוסטלגיה מסוכנת, בחרנו לצפות לגדולה שאף אחת מהמדינות והעמים הרבים שלנו לא ידע מעולם", אמר.
קירגיזסטן קירגיזסטן: שר החוץ של קירגיזסטן הצהיר כי קירגיזסטן תומכת נחרצת בעמידה בנורמות ועקרונות המשפט הבין-לאומי המוכרים בכל העולם וקבועים במגילת האו"ם ובמסמכים אחרים, לרבות שלמות טריטוריאלית של מדינות ופתרון סכסוכים בדרכי שלום. עם זאת, הודגשה חשיבות השמירה על עקרון אי-חלוקת הביטחון, כלומר ביטחון לש מדינה אחת תלוי במדינות השכנות לה.
לטביה לטביה: ממשלת לטביה גינתה את ההכרה בהצהרה הבאה: "תוך כדי גינוי מוחלט של פעולות רוסיה, לטביה דוחקת בקהילה הבין-לאומית לנקוט בצעדים החזקים ביותר כדי לעצור את התוקפנות הרוסית ולהציע סיוע לאוקראינה... אנו, הנשיא, יו"ר הסיימה, ראש הממשלה ושר החוץ של לטביה, בשם העם הלטבי, עומדים בסולידריות עם העם האוקראיני ומציעים את תמיכתנו הבלתי מעורערת בחירותה, ריבונותה ושלמותה הטריטוריאלית של אוקראינה".
ליכטנשטיין ליכטנשטיין: משרד החוץ מסר בטוויטר: "ליכטנשטיין מודאגת מאוד מההכרה בחלקים מסוימים של אזורי אוקראינה לוגנסק ודונצק על ידי ממשלת רוסיה, תוך הפרה בוטה של השלמות הטריטוריאלית והריבונות של אוקראינה, הסכמי מינסק שאושרו על ידי מועצת הביטחון של האו"ם, כמו גם מגילת האומות המאוחדות והכללים המסדירים את התנהלות היחסים הבין-לאומיים. ליכטנשטיין מביעה סולידריות עם העם ועם ממשלת אוקראינה וקוראת להסדר בדרכי שלום של כל הנושאים באמצעים דיפלומטיים ובהתאם לחוק הבין-לאומי".
ליטא ליטא: משרד החוץ של ליטא מגנה בחריפות את החלטתה של רוסיה להכיר באזורי לוגנסק ודונצק באוקראינה, המוחזקים על ידי בדלנים בגיבוי רוסי, כעצמאיים. "החלטה זו מהווה הפרה בוטה של העקרונות המעוגנים במגילת האומות המאוחדות ובמשפט הבין-לאומי, בחוק הסופי של הלסינקי ובאמנת פריז".
לוקסמבורג לוקסמבורג: ראש ממשלת לוקסמבורג, קסאבייה בטל, פרסם הצהרה בטוויטר: "אני מגנה את ההפרה האחרונה של הסכמי מינסק על ידי רוסיה. אנו נעבוד בשיתוף פעולה הדוק עם שותפינו באיחוד האירופי לתגובה מאוחדת".
מלטה מלטה: הרפובליקה של מלטה מגנה את החלטת הפדרציה הרוסית להכיר רשמית בעצמאותם של האזורים דונצק ולוגנסק. החלטה זו מהווה הפרה של שלמותה הטריטוריאלית וריבונותה של אוקראינה, אינה עולה בקנה אחד עם עקרונות מגילת האומות המאוחדות, מפרה את הסכמי מינסק ופוגעת באפשרות של פתרון דיפלומטי.
מקסיקו מקסיקו: המשלחת הקבועה של מקסיקו לאומות המאוחדות חוזרת על כבודה לשלמות הטריטוריאלית של אוקראינה ולחיפוש אחר פתרון בערוצים דיפלומטיים.
מולדובה מולדובה: נשיאת מולדובה מאיה סנדו פרסמה הצהרה בטוויטר: "אנו מגנים בחריפות את ההכרה של רוסיה באזורים הבדלניים של מחוזות דונצק ולוגנסק של אוקראינה. בניגוד ברור לחוק הבין-לאומי. מולדובה נותרה מחויבת בתוקף לתמוך בריבונותה ושלמותה הטריטוריאלית של אוקראינה בגבולותיה המוכרים בין-לאומית."
מונטנגרו מונטנגרו: משרד החוץ של מונטנגרו פרסם הצהרה בטוויטר: "החלטתה של רוסיה להכיר ב"רפובליקות העממיות" המוכרזות בידי עצמן של דונצק ולוגנסק היא הפרה של הריבונות והשלמות הטריטוריאלית של אוקראינה, הסכמי מינסק והחוק הבין-לאומי. מונטנגרו עומדת מאוחדים עם האיחוד האירופי ובעלי בריתו נאט"ו בתמיכה באוקראינה".
הולנד הולנד: שר החוץ של ממלכת הולנד וופקה הוקסטרה הצהיר בטוויטר: "ההכרה בשטחים הבדלניים באוקראינה היא הפרה בוטה של החוק הבין-לאומי, השלמות הטריטוריאלית של אוקראינה והסכמי מינסק. הולנד מגנה בחריפות מעשה זה ותגיב בתקיפות בתיאום הדוק עם שותפינו האיחוד האירופי ונאט"ו".
ניו זילנד ניו זילנד: שרת החוץ ננאיה מהוטה הצהירה בטוויטר: "ניו זילנד תומכת מאוד בריבונותה ובשלמותה הטריטוריאלית של אוקראינה. פעולותיה של רוסיה היום מפרות את החוק הבין-לאומי ומסכלות מאמצים דיפלומטיים למצוא פתרון בדרכי שלום".
מקדוניה הצפונית מקדוניה הצפונית: שר החוץ של מקדוניה הצפונית, בוג'אר עוסמאני, הצהיר בטוויטר: "אנו מגנים בחריפות את ההכרה של רוסיה בשטחי אוקראינה דונצק ולוגנסק כעצמאיים. מעשים כאלה מייצגים הפרה חמורה של החוק הבין-לאומי. מקדוניה הצפונית חוזרת על תמיכתה החד-משמעית בריבונותה ושלמותה הטריטוריאלית של אוקראינה".
נורווגיה נורווגיה: שר החוץ הנורווגי, אניקן הויטפלדט, הצהיר כי "נורווגיה מגנה את ההכרזה הרוסית על הכרה ברפובליקות העממיות של דונצק ולוגנסק כמדינות עצמאיות", ואמר כי ההחלטה היא "הפרה נוספת של הריבונות האוקראינית". עוד ציין כי "נורווגיה תומכת בעצמאותה ובשלמותה הטריטוריאלית של אוקראינה בהתאם לגבולותיה המוכרים בין-לאומית".
פרו פרו: ממשלת פרו הצהירה: "פרו הביעה היום את דאגתה העמוקה לגבי התפתחות האירועים באזורי דונצק ולוגנסק, כמו גם בגבול המזרחי של אוקראינה ורוסיה, וקראה לפתרון של שלום ובר-קיימא בערוצים דיפלומטיים". הנציג הקבוע של פרו באו"ם, מנואל רודריגז קואדרוס, הוסיף: "ההכרה בעצמאות השטחים הבדלניים והצבת כוחות צבאיים בשטחים אלו אינם עולים בקנה אחד עם עקרונות האו"ם ומהווים הפרה של השלמות הטריטוריאלית והריבונות האוקראינית".
פולין פולין: משרד החוץ הפולני גינה בתקיפות את ההכרזה הרוסית על שתי הרפובליקות הממוקמות בשטח אוקראינה - המכונות "הרפובליקות העממיות" של דונצק ולוגנסק - והצהיר שרוסיה הפרה את הסכם מינסק. ממשלת פולין הביעה סולידריות עם אוקראינה וקראה לרוסיה להפסיק את פעולותיה הבלתי-חוקיות שהפרו את החוקים הבין-לאומיים.
פורטוגל פורטוגל: ראש ממשלת פורטוגל אנטוניו קושטה פרסם הצהרה בטוויטר: "ההכרה הרוסית בשני אזורי אוקראינה המורדים מפרה בבירור את הסכמי מינסק ומסכנת את שלמותה הטריטוריאלית של אוקראינה. אנו מגנים בחריפות את הפעולה הזו ומביעים את הסולידריות המלאה שלנו עם אוקראינה".
רומניה רומניה: הנשיא קלאוס יוהאניס, ראש הממשלה ניקולאיה צ'וקה ופוליטקאים רומנים אחרים כגון לודוביק אורבן גינו את החלטתה של רוסיה להכיר בשתי הרפובליקות הבדלניות של דונצק ולוגנסק. יוהאניס תיאר את האירוע כהפרה חמורה של החוק הבין-לאומי.
סרביה סרביה: נשיא סרביה, אלכסנדר ווצ'יץ', הצהיר כי החלטתו של פוטין להכיר ברפובליקות העמידה את סרביה "במצב קשה". ממשלת סרביה תומכת בריבונותה ובשלמותה הטריטוריאלית של אוקראינה, אך מתנגדת לעיצומים על רוסיה.
סינגפור סינגפור: דובר משרד החוץ אמר: "סינגפור מודאגת ביותר מהסלמת המתיחות בגבול אוקראינה-רוסיה ומההחלטה הרוסית להכיר בשני אזורים אוקראינים נפרדים. יש לכבד את הריבונות, העצמאות והשלמות הטריטוריאלית של אוקראינה. כל הצדדים הנוגעים בדבר צריכים להמשיך להמשיך בדיאלוג, לרבות אמצעים דיפלומטיים, לקראת יישוב הסכסוך בדרכי שלום, בהתאם לחוק הבין-לאומי, ולהימנע מפעולה שתעלה עוד יותר את המתיחות באזור".
סלובקיה סלובקיה: משרד החוץ הסלובקי אינו מכיר בתוקף בעצמאות הישויות הבדלניות. עמדת מדיניות החוץ הסלובקית תומכת בריבונות הפוליטית, בעצמאות ובשלמות הטריטוריאלית של אוקראינה ובכיבוד עקרונות המשפט הבין-לאומי.
סלובניה סלובניה: משרד החוץ הסלובני מסר: "סלובניה מגנה בחריפות את החלטת הנשיא פוטין להכיר במחוזות דונצק ולוגנסק באוקראינה כישויות עצמאיות. צעדים עוינים אלו הם הפרה בוטה של החוק הבין-לאומי וההתחייבויות הכלולות בהסכמי מינסק, ולא יישארו ללא השלכות".
קוריאה הדרומית קוריאה הדרומית: נשיא קוריאה הדרומית, מון ג'יאה-אין, דחק ברוסיה לכבד את השלמות הטריטוריאלית והריבונות האוקראינית, והתחייב לפעול עם הקהילה הבין-לאומית להורדת הסלמת המצב באזור. מון גם הנחה גורמים רשמיים להיערך ביסודיות כדי להגן על אזרחי קוריאה הדרומית באוקראינה.
ספרד ספרד: שר החוץ חוסה מנואל אלברס פרסם הצהרה בטוויטר: "ההכרה הרוסית בשטחי הבדלנים במזרח אוקראינה היא הפרה בוטה של השלמות הטריטוריאלית של אוקראינה, הסכמי מינסק והחוק הבין-לאומי. אנחנו נגיב בתיאום הדוק עם שותפינו ובעלי בריתנו".
שוודיה שוודיה: שרת החוץ השוודית אן לינדה פרסמה הצהרה בטוויטר: "מגנה בחריפות את ההכרה של רוסיה באזורי מחוזות דונצק ולוגנסק באוקראינה כישויות עצמאיות. זוהי הפרה בוטה של החוק הבין-לאומי ושל הסכמי מינסק".
שווייץ שווייץ: משרד החוץ הפדרלי של שווייץ צייץ בטוויטר: "ההכרה של רוסיה באזורים מסוימים באזורי לוגנסק ודונצק האוקראינים כמדינות עצמאיות היא הפרה בוטה של החוק הבין-לאומי, השלמות הטריטוריאלית והריבונות של אוקראינה והסכמי מינסק. שווייץ קוראת לרוסיה לקיים את התחייבויותיה הבין-לאומיות".
טורקיה טורקיה: משרד החוץ הטורקי אמר שההכרה הרוסית בדונצק ולוגנסק אינה מקובלת והצהיר כי היא הפרה ברורה לא רק של הסכם מינסק אלא גם של האחדות הפוליטית האוקראינית. טורקיה הצהירה כי תעבוד עם אוקראינה בשמירה על אחדותה הפוליטית ושלמותה הטריטוריאלית.
אוקראינה אוקראינה: משרד החוץ האוקראיני מגנה את החלטת הפדרציה הרוסית להכיר ב"עצמאות" של הדמו-ישויות שיצרה בשטחים הכבושים-זמנית של אוקראינה, המכונים "הרפובליקות העממית של לוגנסק ודונצק".
הממלכה המאוחדת הממלכה המאוחדת: שרת החוץ הבריטית ליז טראס גינתה את המהלך הרוסי זמן קצר לאחר ההכרה בדונצק ולוגנסק והפצירה ברוסיה להפסיק את דפוס ההתנהגות מערער היציבות שלה נגד אוקראינה. טראס גם הצהירה כי ממשלת בריטניה תכריז על עיצומים חדשים נגד רוסיה בקרוב בשל פעילותה מערערת היציבות באזור. ראש הממשלה בוריס ג'ונסון כינה את המהלך של פוטין כ"סימן רע" ו"הפרה בוטה של הריבונות", ג'ונסון כינס מאוחר יותר פגישת תדרוך של משרדי הממשלה כדי לדון במצב באוקראינה.
ארצות הברית ארצות הברית: באותו יום של הכרזת פוטין, נשיא ארצות הברית ג'ו ביידן חתם על צו 13660, המטיל עיצומים המכוונים לשתי הרפובליקות הנתמכות על ידי רוסיה במזרח אוקראינה. הצו, לפי הצהרה של דוברת הבית הלבן, ג'ן סאקי, אוסר "השקעות חדשות, סחר ומימון של אנשים אמריקאים אל, מ - או בתוך" מה שמכונה הרפובליקות העממיות של דונצק ולוגנסק, הממוקמות באזור דונבאס המזרחי של אוקראינה, ומספקת סמכות להטיל עיצומים על "כל אדם שנחוש לפעול באותם אזורים באוקראינה".
אורוגוואי אורוגוואי: משרד החוץ של אורוגוואי עוקב בדאגה רבה אחר התגברות המתיחות בגבול בין אוקראינה לרוסיה, שהסלימה במהירות לאחר ההכרה בשני אזורים בדלניים באוקראינה על ידי רוסיה ועקירת כוחות צבא, בניגוד לעקרונות מגילת האו"ם.
אוזבקיסטן אוזבקיסטן: ב-17 במרץ 2022 אמר שר החוץ של אוזבקיסטן, עבד אל-עזיז קמילוב, שאוזבקיסטן לא מכירה באזורים והודיע ששני האזורים הבדלניים, כולל קרים, הם חלק מאוקראינה.